b'\n_START_ARTICLE_\nMichael Deaver\n_START_PARAGRAPH_\nMichael K. Deaver (11. huhtikuuta 1938 Bakersfield, Kalifornia \xe2\x88\x92 18. elokuuta 2007 Bethesda, Maryland) oli Yhdysvaltain presidentti Ronald Reaganin apulaiskansliap\xc3\xa4\xc3\xa4llikk\xc3\xb6 t\xc3\xa4m\xc3\xa4n ensimm\xc3\xa4isen presidenttikauden aikana 1980-luvun alussa. Valkoisessa talossa Deaver vastasi Reaganin julkisten esiintymisten j\xc3\xa4rjestelyist\xc3\xa4 ja oli hyvin merkitt\xc3\xa4v\xc3\xa4ss\xc3\xa4 osassa Reaganin imagon rakentamisessa. Deaver j\xc3\xa4rjesti esimerkiksi tunnetut Reaganin Kiinan muurilla ja Normandian rannikolla pidetyt valokuvaustilaisuudet. H\xc3\xa4n my\xc3\xb6s suojeli Reagania liiallisilta yhteydenottopyrkimyksilt\xc3\xa4._NEWLINE_J\xc3\xa4tetty\xc3\xa4\xc3\xa4n Valkoisen talon Deaver tuomittiin vuonna 1987 v\xc3\xa4\xc3\xa4r\xc3\xa4st\xc3\xa4 valasta h\xc3\xa4nen valehdeltuaan kongressille ja liittovaltion valamiehist\xc3\xb6lle lobbausliiketoimistaan. H\xc3\xa4nt\xc3\xa4 oli syytetty my\xc3\xb6s poliittisten yhteyksiens\xc3\xa4 hy\xc3\xb6dynt\xc3\xa4misest\xc3\xa4.'